ᱥᱟᱜᱟᱭᱤᱝ ᱴᱚᱴᱷᱟ

ᱥᱟᱜᱟᱤᱝ ᱴᱚᱴᱷᱟ (ᱵᱚᱨᱢᱤᱥ ᱺ စစ်ကိုင်းတိုင်းဒေသကြီ, ᱞᱟᱦᱟ ᱥᱟᱜᱟᱤᱝ ᱰᱤᱵᱷᱤᱥᱟᱱ) ᱢᱤᱭᱟᱱᱢᱟᱨ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱮᱫ ᱨᱮ ᱢᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱴᱟᱴᱷᱟ ᱨᱮᱱᱟᱜ ᱮᱛᱚᱢ ᱥᱮᱫ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱱᱟᱜᱟᱞᱮᱱᱰ, ᱢᱟᱱᱤᱯᱩᱨ ᱟᱨ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱢᱮᱱᱟᱜᱼᱟ ᱾ ᱥᱟᱢᱟᱝ ᱥᱮᱫ ᱠᱟᱪᱤᱱ ᱯᱚᱱᱚᱛ, ᱥᱟᱱ ᱯᱚᱱᱚᱛ ᱟᱨ ᱢᱟᱱᱰᱮᱞᱮ ᱴᱚᱴᱷᱟ ᱥᱟᱶ ᱤᱨᱟᱵᱚᱛᱤ ᱜᱟᱰᱟ ᱥᱟᱢᱟᱝ ᱟᱨ ᱠᱚᱧᱮ ᱥᱤᱢᱟᱹᱱᱟ ᱥᱮᱫ ᱟᱨ ᱯᱟᱪᱮ ᱥᱮᱫ ᱪᱤᱱ ᱯᱚᱱᱚᱛ ᱟᱨ ᱥᱤᱧᱚᱛ  ᱫᱤᱥᱚᱢ ᱢᱮᱱᱟᱜᱼᱟ ᱾ ᱱᱚᱣᱟ ᱴᱚᱴᱷᱟ ᱙᱓,᱕᱒᱗ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱢᱮᱱᱟᱜ ᱱᱚᱣᱟ ᱴᱟᱴᱷᱟ ᱨᱮ ᱑᱙᱙᱖ ᱥᱮᱨᱢᱟ ᱨᱮ ᱕,᱓᱐᱐,᱐᱐᱐ ᱜᱟᱱ ᱦᱚᱲ, ᱒᱐᱑᱒ ᱥᱮᱨᱢᱟ ᱨᱮ ᱖,᱖᱐᱐,᱐᱐᱐ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾ ᱱᱚᱣᱟ ᱢᱩᱫ ᱨᱮ ᱑,᱒᱓᱐,᱐᱐᱐ ᱜᱟᱱ ᱦᱚᱲ ᱥᱚᱦᱚᱨ ᱨᱮ ᱟᱨ ᱕,᱓᱖᱐,᱐᱐᱐ ᱜᱟᱱ ᱦᱚᱲ ᱟᱹᱛᱩ ᱨᱮ ᱠᱚ ᱛᱟᱦᱮ ᱠᱟᱱᱟ ᱾http://www.mrtv3.net.mm/newpaper/68newsm.pdf Page 3 Col 1 ᱥᱟᱜᱟᱤᱝ ᱴᱚᱴᱷᱟ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱨᱟᱡᱽᱜᱟᱲ ᱥᱟᱜᱟᱤᱝ ᱥᱚᱦᱚᱨ ᱠᱟᱱᱟ ᱾

ᱱᱟᱜᱟᱢ
ᱯᱩᱭᱞᱩ ᱥᱟᱭ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱥᱮᱫ ᱯᱤᱭᱩ ᱥᱟᱜᱟᱤᱝ ᱴᱚᱴᱷᱟ ᱨᱮ ᱛᱟᱸᱦᱮ ᱠᱚ ᱮᱛᱚᱦᱚᱵ ᱞᱮᱫᱟ ᱾ ᱮᱭᱟᱭ ᱥᱟᱭ ᱥᱮᱨᱢᱟ ᱨᱮ ᱵᱚᱨᱢᱤᱥ ᱮᱛᱚᱢ ᱢᱤᱭᱟᱱᱢᱟᱨ ᱥᱮᱫ ᱤᱪᱟᱹᱨᱮᱱᱟ ᱾ ᱜᱮᱞᱢᱤᱫ ᱥᱟᱭ ᱥᱮᱨᱢᱟ ᱨᱮᱱᱟᱜ ᱛᱟᱞᱟ ᱚᱠᱛᱚ ᱠᱚᱛᱮ ᱨᱟᱡᱟ ᱟᱱᱳᱣᱨᱟᱦᱛᱟ ᱯᱮᱜᱟᱱ ᱨᱟᱡᱽ ᱮ ᱛᱷᱟᱯᱚᱱ ᱞᱮᱫᱟ, ᱡᱟᱦᱟ ᱫᱚ ᱱᱮᱛᱟᱨ ᱫᱤᱱ ᱢᱤᱭᱟᱱᱢᱟᱨ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱾ 

᱑᱒᱘᱗ ᱨᱮ ᱯᱮᱜᱟᱱ ᱨᱟᱡᱽ ᱪᱟᱵᱟ ᱛᱟᱭᱚᱢ ᱪᱮᱛᱟᱱ ᱢᱤᱭᱟᱱᱢᱟᱨ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱴᱚᱴᱷᱟ ᱥᱟᱱ ᱨᱟᱡᱟ ᱥᱟᱥᱚᱱᱮᱫ ᱥᱟᱜᱟᱤᱝ ᱨᱟᱡᱽ ᱨᱮ ᱛᱟᱦᱮ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱑᱓᱖᱔ ᱠᱷᱚᱱ ᱑᱕᱕᱕ ᱦᱟᱹᱵᱤᱫ ᱟᱵᱷᱟ ᱨᱟᱡᱟ  ᱠᱚᱣᱟᱜ ᱥᱟᱥᱚᱱ ᱨᱮ ᱟᱨ ᱑᱕᱕᱕ ᱠᱷᱚᱱ ᱑᱗᱕᱓ ᱥᱮᱨᱢᱟ ᱦᱟᱹᱵᱤᱫ ᱛᱟᱭᱩᱱᱜᱳ ᱨᱟᱡᱟ ᱠᱚ ᱥᱟᱥᱚᱱ ᱞᱮᱫᱟ ᱾ ᱥᱚᱣᱮᱵᱳ ᱨᱮᱱ ᱨᱟᱡᱟ ᱟᱞᱟᱩᱝᱯᱟᱭᱟ ᱟᱜ ᱠᱳᱱᱵᱟᱭᱩᱝ ᱨᱟᱡᱽᱜᱷᱟᱨᱚᱧᱡᱽ (᱑᱗᱕᱒-᱑᱘᱘᱕) ᱜᱮ ᱢᱩᱪᱟᱹᱫ ᱵᱚᱨᱢᱤᱥ ᱨᱟᱡᱽ ᱛᱟᱦᱮ ᱠᱟᱱᱟ ᱑᱘᱘᱕ ᱨᱮ ᱵᱨᱤᱴᱤᱥ ᱪᱮᱛᱟᱱ ᱢᱤᱭᱟᱱᱢᱟᱨ ᱫᱚᱠᱷᱚᱞ ᱫᱚᱠᱷᱚᱞ ᱞᱟᱦᱟ ᱦᱟᱹᱵᱤᱫ ᱾ ᱑᱙᱔᱘ ᱥᱮᱨᱢᱟ ᱨᱮ ᱵᱚᱨᱢᱟ ᱯᱷᱩᱱᱩᱨᱜᱟᱹᱞ ᱛᱟᱭᱚᱢ ᱱᱚᱣᱟ ᱚᱱᱪᱟᱞ ᱮᱴᱟᱜ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱞᱮᱠᱟᱛᱮ ᱵᱮᱱᱟᱣ ᱦᱩᱭ ᱮᱱᱟ ᱾

ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱥᱟᱜᱟᱤᱝ ᱴᱚᱴᱷᱟ ᱨᱮ ᱑᱙᱘ ᱜᱚᱴᱟᱝ ᱣᱟᱨᱰ ᱟᱨ ᱟᱹᱛᱩ ᱥᱟᱶ ᱑᱐ ᱜᱚᱴᱟᱝ ᱦᱚᱱᱚᱛ ᱟᱨ ᱓᱔ ᱜᱚᱴᱟᱝ ᱥᱚᱦᱚᱨ ᱢᱮᱱᱟᱜᱼᱟ ᱾ ᱢᱩᱬᱩᱛ ᱥᱚᱦᱚᱨ ᱠᱚ ᱦᱩᱭᱩᱜ ᱠᱟᱱᱟ ᱺ ᱢᱳᱱᱤᱣᱟ, ᱥᱚᱣᱮᱵᱳ, ᱥᱟᱜᱟᱤᱝ, ᱣᱮᱩ, ᱠᱟᱛᱷᱟ, ᱠᱟᱞᱮ, ᱛᱟᱢᱩ,ᱢᱟᱣᱞᱟᱭᱤᱠ ᱟᱨ ᱦᱠᱟᱢᱛᱤ ᱾ ᱢᱤᱱᱜᱩᱱ ᱱᱚᱸᱰᱮᱱᱟᱜ ᱧᱩᱛᱩᱢᱟᱱ ᱜᱷᱟᱹᱱᱴᱤ ᱞᱟᱹᱜᱤᱫ ᱵᱟᱲᱟᱭᱚᱜᱼᱟ, ᱡᱟᱦᱟ ᱫᱚ ᱥᱟᱜᱟᱤᱝ ᱥᱩᱨ ᱨᱮ ᱢᱮᱱᱟᱜ ᱨᱮᱦᱚ ᱢᱟᱱᱰᱮᱞᱮ ᱠᱷᱚᱱ ᱤᱨᱟᱵᱚᱨᱤ ᱥᱮᱫ ᱛᱮ ᱥᱮᱱᱚᱱ ᱡᱩᱛᱩᱜᱼᱟ ᱾

ᱥᱚᱨᱠᱟᱨ

ᱰᱮᱢᱚᱜᱽᱨᱟᱯᱷᱤ

ᱵᱚᱨᱢᱤ ᱦᱚᱲ ᱱᱚᱸᱰᱮᱱ ᱢᱟᱨᱟᱝ ᱡᱟᱹᱛᱤ ᱜᱷᱟᱨᱚᱧᱡᱽ ᱠᱟᱱᱟ ᱠᱚ, ᱱᱩᱠᱩ ᱫᱚ ᱨᱚᱦᱚᱨ ᱴᱚᱴᱷᱟ ᱟᱨ ᱢᱟᱱᱰᱮᱞᱮ-ᱢᱤᱛᱠᱤᱱᱟ ᱨᱮᱞ ᱰᱟᱦᱟᱨ ᱟᱨᱮ ᱟᱨᱮ ᱛᱮ ᱢᱮᱱᱟᱜ ᱠᱚᱣᱟ ᱾ ᱥᱟᱱ ᱦᱚᱲ ᱪᱮᱛᱟᱱ ᱪᱤᱱᱫᱣᱤᱱ ᱜᱟᱰᱟ ᱵᱮᱰᱟ ᱨᱮ ᱠᱚ ᱛᱟᱦᱮᱱᱟ ᱾ ᱛᱷᱚᱨᱟ ᱜᱟᱱ ᱱᱟᱜᱟ ᱮᱛᱚᱢ ᱥᱮᱫ ᱮᱛᱚᱢᱼᱯᱟᱪᱮ ᱵᱩᱨᱩᱢᱟᱞᱟ ᱠᱚᱨᱮ ᱟᱨ ᱠᱩᱴᱤ ᱠᱚᱧᱮ ᱥᱮᱫ ᱨᱮ ᱠᱚ ᱛᱟᱦᱮᱱ ᱠᱟᱱᱟ ᱾

ᱡᱤᱣᱤᱡᱤᱭᱟᱹᱞᱤ
ᱥᱟᱜᱟᱤᱝ ᱴᱚᱴᱷᱟ ᱨᱮ ᱟᱭᱢᱟ ᱜᱟᱱ ᱨᱟᱠᱷᱟᱵᱤᱨ ᱢᱮᱱᱟᱜ ᱟᱠᱟᱫᱟ ᱾ ᱱᱚᱣᱟ ᱠᱟ ᱢᱩᱫ ᱨᱮ ᱟᱞᱟᱩᱝᱜᱫᱟᱣ ᱠᱟᱛᱷᱟᱯᱟ ᱡᱟᱹᱛᱤᱭᱟᱹᱨᱤ ᱯᱟᱨᱠ, ᱪᱟᱛᱛᱷᱤᱱ ᱣᱟᱭᱞᱰᱞᱟᱭᱤᱯᱷ ᱥᱮᱱᱪᱩᱨᱤ, ᱢᱟᱦᱟᱢᱭᱟᱝ ᱣᱟᱭᱞᱰᱞᱟᱭᱤᱯᱷ ᱥᱮᱱᱪᱩᱨᱤ ᱟᱨ ᱦᱛᱟᱢᱟᱱᱛᱷᱤ ᱣᱟᱭᱞᱰᱞᱟᱭᱤᱯᱷ ᱥᱮᱱᱪᱩᱨᱤ ᱮᱢᱟᱱ ᱾

ᱦᱮᱡᱽᱥᱮᱱ

ᱢᱤᱭᱟᱱᱢᱟᱨ ᱨᱮᱱᱟᱜ ᱵᱟᱨᱭᱟ ᱢᱟᱨᱟᱝ ᱜᱟᱰᱟ ᱤᱨᱟᱵᱚᱨᱤ ᱟᱨ ᱪᱤᱱᱫᱣᱤᱱ ᱜᱟᱰᱟ ᱛᱮ ᱵᱮᱨᱦᱟᱭ ᱢᱮᱱᱟᱜ ᱱᱚᱸᱰᱮᱱ ᱦᱚᱲ ᱜᱟᱰᱟ ᱛᱮᱜᱮ ᱠᱚ ᱦᱤᱡᱩᱜ ᱥᱮᱱᱚᱜᱼᱟ ᱾ ᱵᱷᱤᱛᱨᱤ ᱥᱟᱜᱟᱤᱝ ᱴᱚᱴᱷᱟ ᱨᱮᱱᱟᱜ ᱟᱭᱢᱟ ᱜᱟᱱ ᱦᱚᱨ ᱟᱨ ᱨᱮᱞ ᱰᱟᱦᱟᱨ ᱵᱟᱝ ᱵᱷᱟᱜᱮᱭᱟ ᱾

ᱥᱮᱪᱮᱫ

ᱦᱚᱨᱢᱚᱥᱟᱶᱟᱨ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ